**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 15. decembrī **Nr. 20**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 14.00.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
   1. Ādažu vidusskolas pirmsskola;
   2. ĀPII “Strautiņš”.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**1.1. Ādažu vidusskolas pirmsskola**

Č. BATŅA informē, ka rindā uz iestādi ir 4 (četri) 2018. gadā dzimušo bērnu pieteikumi. Atgādina, ka iestādē ir 4 (četras) brīvas vietas 2018.gadā dzimušajiem bērniem un 1 (viena) brīva vieta 2016./2017. gadā dzimušajam bērnam.

Atklāti balsojot, ar 6 balsīm "Par" (J.Sviridenkova, I.Briede, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, "Nebalso" – 1 (Č. Batņa), **KOMISIJA NOLEMJ**:

**Uzdot Ādažu vidusskolas direktoram Česlavam Batņam:**

1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* 2018. gadā dzimušie bērni – 4 (četri) bērni.**

1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**1.2. Ādažu pirmsskolas izglītības iestāde “Strautiņš”**

J.SVIRIDENKOVA iepazīstina ar saņemto no ĀPII “Strautiņš” vadītājas Sandras Breidakas bērnu pieteicēju atbilžu sarakstu, kurš tika nosūtīts šā gada 2. decembrī (1.1. pielikums). No nosūtītajiem 3 (trīs) uzaicinājumiem saņemti visu 3 (trīs) bērnu vecāku atteikumi.

S.BREIDAKA informē, ka jaukta vecuma grupā 3-4 gadīgie bērni ir 3 (trīs) brīvas vietas. Ierosina izveidot sarakstu no 2017. gada 1. janvāra līdz 2018. gada 31. decembrim dzimušajiem bērniem pieteikumu iesniegšanas secībā.

I.BRIEDE dara zināmu, ka rindā uz ĀPII ”Strautiņš” ir 2 (divi) bērni obligātās izglītības vecumā. Telefonsarunās ar bērnu vecākiem ir noskaidrots, ka abu bērnu deklarētās dzīvesvietas ir Carnikavas pagastā. Vienam bērna ir izvēlēta mazākumtautības izglītības programma, otram bērnam vispārējā izglītības programma.

S.BREIDAKA informē, ka brīvās vietas ir jaukta vecuma grupā, vienu vietu varētu piedāvāt obligāto izglītības vecumu sasniegušajam bērnam vispārējā izglītības programmā. Mazākumtautības izglītības programmā brīvu vietu nav.

N.KRASNOVA, J.SVIRIDENKOVA, I.BRIEDE, N.RUBENS, Č.BATŅA debatē par prioritātes “obligātās izglītības vecums” piemērošanu, ja bērna deklarētā dzīvesvieta nav Ādažu pagastā. J.Sviridenkova skaidro, ka uzņemšanas saraksts veidots saskaņā ar saistošo noteikumu prasībām un uzņemšanas prioritātes secībā [*Piezīme: Ādažu novada domes 2017.gada 25.jūlija saistošo noteikumu “Par pirmsskolas vecuma bērnu reģistrāciju un uzņemšanu Ādažu novada pašvaldības pirmsskolas izglītības iestādēs” 26.punkts*]. N.Krasnova izsaka viedokli, ka uz doto brīdi visi normatīvie akti darbojās atsevišķi abos pagastos – Ādažu un Carnikavas, 2022. gada sākumā tiks apvienotas rindas uz pašvaldības pirmsskolas izglītības iestādēm. Līdz ar to situācijā, kad brīva vieta ir jaukta vecuma grupā, prioritāri vajadzētu uzņemt Ādažu pagastā deklarētos 3 – 4 gadīgos bērnus. S.Breidaka izsaka viedokli, ka, vadoties pēc Izglītības likuma, priekšroka ir obligātās izglītības vecuma bērniem, kuriem ir jānodrošina vieta pašvaldības pirmsskolas izglītības iestādēs. Ierosina veidot sarakstu jaukta vecuma grupā 3 – 6 gadīgajiem bērniem. Č.Batņa informē, ka Ādažu vidusskolas pirmsskolā ir viena brīva vieta obligātā izglītības vecuma bērnam apvienotajā 5 un 4 gadīgo bērnu grupā, kuru varētu piedāvāt obligātā izglītības vecuma bērnam vispārējā izglītības programmā. N.Rubens iesaka veidot sarakstu pēc datubāzes rindas un piedāvāt obligātās izglītības vecuma bērnam vietu Ādažu vidusskolas pirmsskolā.

J.SVIRIDENKOVA informē, atsaucoties uz no SIA “ZZ Dats” saņemto informāciju, par tehnisko pārtraukumu datubāzes darbā 2022. gada sākumā sakarā ar rindu apvienošanu. Vērš uzmanību, ka, ja līdz rindu apvienošanas brīdim paliks brīvas vietas iestādēs, tad tās, visticamāk, tiks pārceltas uz bērnu uzņemšanu 2022./2023. m.g.

Atklāti balsojot, ar 7 balsīm "Par" (J.Sviridenkova, Č.Batņa, N.Krasnova, N.Rubens, I.Briede, Z.Stašule, B.Vītoliņa), "Pret" – nav, "Atturas" – nav, "Nebalso" – nav, **KOMISIJA NOLEMJ**:

1. **Uzdot ĀPII “Strautiņš” vadītājai Sandrai Breidakai:**
   1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (3-6 gadīgie bērni)– bērnu dzimšanas datumi: no 01.01.2015. līdz 31.12.2018. – 3 vietas.**

* 1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

1. **Uzdot domes izglītības darba un jaunatnes lietu speciālistei Inārai Briedei sazināties ar obligātās izglītības vecuma bērna vecākiem, informēt par iespēju pieteikties Ādažu vidusskolas pirmsskolā, vecākiem veicot izmaiņas pieteikumos.**

\*\*\*

Protokolam pievienoti ĀPII “Strautiņš” uzņemamo bērnu saraksts, kas tika izveidots šā gada 15. decembrī (1.2. pielikums) un Ādažu vidusskolas pirmsskolas uzņemamo bērnu saraksts, kas tika izveidots šā gada 15. decembrī (1.3. pielikums)

\*\*\*

Sēdi slēdz plkst. 14:45.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU